Έρβινγκ Βίντμερ Μπέιλι

Ο Έρβινγκ Βίντμερ Μπέιλι, αγγλ. Irving Widmer Bailey (15 Αυγούστου 1884 – 16 Μαΐου 1967) ήταν Αμερικανός βοτανολόγοςhttp://www.nasonline.org/publications/biographical-memoirs/memoir-pdfs/bailey-irving-w.pdf που είναι γνωστός για το ερευνητικό έργο του στην ανατομία φυτών.waywiser.fas.harvard.edu/people/6817/irving-w-bailey

 Πρώιμη ζωή 
Γεννήθηκε το 1884 στο Τίλτον του Νιου Χάμσαϊρ από τη Ρουθ Πούτερ Μπέιλι και τον Σόλον Ίρβινγκ Μπέιλι. Ο πατέρας του ήταν καθηγητής αστρονομίας στο Πανεπιστήμιο του Χάρβαρντ. 

Το 1907 ο Μπέιλι αποφοίτησε από το Κολλέγιο του Χάρβαρντ και δύο χρόνια αργότερα έλαβε το μεταπτυχιακό του δίπλωμα στη δασοπονία από τη Σχολή Εφαρμοσμένων Επιστημών του Χάρβαρντ. Το 1911 παντρεύτηκε την Helen Diman Harwood.

 Σταδιοδρομία 
Ο Μπέιλι ξεκίνησε να εργάζεται ως βοηθός στην έδρα της δασοπονίας στο Graduate School of Applied Sciences του Χάρβαρντ το 1909. Συνέχισε να εργάζεται στο Ίδρυμα Bussey, το οποίο αργότερα έγινε τμήμα της Σχολής Εφαρμοσμένης Βιολογίας του Χάρβαρντ, ενώ παράλληλα κατείχε θέσεις έρευνας στο Arnold Arboretum και στο Gray Herbarium, τα οποία ήταν και τα δύο τμήματα του Ινστιτούτου Herbaria.

Το 1943, ο βοτανολόγος R.A. Howard ονόμασε ένα γένος ανθοφόρων φυτών από την Αυστραλία (που ανήκουν στην οικογένεια Stemonuraceae ως Irvingbaileya προς τιμήν του Έρβινγκ Βίντμερ Μπέιλι.

Το 1945, κατόπιν αιτήματος του πρύτανη της Σχολής Τεχνών και Επιστημών του Χάρβαρντ, δημιούργησε αυτό που έγινε αργότερα γνωστό ως «Σχέδιο Μπέιλι», το οποίο πρότεινε όλοι οι τομείς της βοτανικής να ενοποιηθούν σε ένα ενιαίο τμήμα. Το σχέδιό του είχε ως αποτέλεσμα τη δημιουργία νέου κτιρίου για να στεγάσει το Ινστιτούτο Harvard University Herbaria.

Κατά τη διάρκεια της 58χρονης ερευνητικής καριέρας του δημοσίευσε 140 ερευνητικές εργασίες και έγραψε 2 βιβλία. Όλα τα νέα φυτικά είδη που εκείνος ανακάλυψε φέρουν μετά τη βοτανική επιστημονική ονομασία, το ακρωνύμιο I.W. Bailey, προς τιμήν του.https://www.nature.com/articles/176709a0

Το 1954 του απονεμήθηκε το βραβείο Mary Soper Pope Memorial Award στη βοτανική."Cranbrook Institute of Science Director's Papers". Cranbrook website. Retrieved Dec. 27, 2016. Πέθανε το 1967."Irving Widmer Bailey". Harvard University Herbaria. Archived from the original  on June 3, 2013. Retrieved August 1, 2013.

 Περίοδοι πολέμων 
Στον Α' Παγκόσμιο Πόλεμο, εργάστηκε για το Γραφείο Παραγωγής Αεροσκαφών στο Wright Field στο Dayton του Οχάιο. Επιδέξιος μηχανικός αλλά και βοτανολόγος, τέθηκε υπεύθυνος για την επιλογή της ξυλείας για την κατασκευή πολεμικών αεροπλάνων.

Κατά τη διάρκεια του Β' Παγκοσμίου Πολέμου εργάστηκε σε ποικίλα πρότζεκτ καμουφλάζ στη Σχολή Μηχανικών στο Fort Belvoir της Βιρτζίνια.

 Παραπομπές 

Κατηγορία:Αμερικανοί βοτανολόγοι